pythainlp/thaigov-v2-corpus-22032023 huggingface dataset:
วันเสาร์ที่ 19 มีนาคม 2565
ไทยเตรียมสมัครสมาชิก FATF ต้านการฟอกเงินตามมาตรฐานสากล เพิ่มความเชื่อมั่นนักลงทุน
.....
ครม. (16 มี.ค.65) เห็นชอบให้ไทยสมัครเข้าเป็นสมาชิกคณะทำงานเฉพาะกิจเพื่อดำเนินมาตรการทางการเงิน หรือ Financial Action Task Force: FATF เพื่อผลักดันการปฏิบัติตามมาตรฐานสากล เพิ่มประสิทธิผลในการป้องกันและปราบปรามอาชญากรรมที่เกี่ยวกับการฟอกเงิน ต่อต้านการสนับสนุนทางการเงินแก่การก่อการร้าย การแพร่ขยายอาวุธที่มีอำนาจทำลายล้างสูง และรักษาเสถียรภาพทางการเงินระหว่างประเทศ
.
FATF เป็นองค์กรความร่วมมือระหว่างรัฐบาล จัดตั้งขึ้นโดยที่ประชุมสุดยอดกลุ่มประเทศ G7 ปัจจุบันมีสมาชิก 39 ราย มีเครือข่ายความร่วมมือ 9 แห่ง ในทุกภูมิภาคของโลก หากไทยเข้าร่วมเป็นสมาชิก FATF ได้ จะเป็นการส่งเสริมภาพลักษณ์ที่ดี เพิ่มความน่าเชื่อถือด้านการค้าการลงทุนระหว่างประเทศ อันจะนำไปสู่ความร่วมมือระหว่างประเทศต่อไปในอนาคต
.
อ่านเพิ่มเติม คลิก >>https://www.thaigov.go.th/news/contents/details/52567
#ไทยคู่ฟ้า#ร่วมต้านโควิด19
-------------------
วันจันทร์ที่ 4 เมษายน 2565
ดีอีเอส บูรณาการกำหนดกลยุทธ์ร่วมหน่วยงานที่เกี่ยวข้อง แก้ปัญหาซื้อขายออนไลน์
ดีอีเอส บูรณาการกำหนดกลยุทธ์ร่วมหน่วยงานที่เกี่ยวข้อง แก้ปัญหาซื้อขายออนไลน์
เมื่อวันที่4เมษายน2565พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการป้องกันและจัดการปัญหาและข้อร้องเรียนที่เกี่ยวข้องกับธุรกรรมทางออนไลน์ครั้งที่2/2565ณห้องประชุมMDES2ชั้น9กระทรวงดิจิทัลเพื่อเศรษฐกิจและสังคม ประชุมได้พิจารณาวาระสำคัญอาทิกระบวนการดำเนินการจัดการแก้ไขปัญหาเรื่องเรียนของของศปอส.ตร.ที่มีการรับเรื่องต่อจากศูนย์ช่วยเหลือ และจัดการปัญหาออนไลน์ (1212 ETDA)รวมถึงหารือการวางแผนงานด้านกลยุทธ์แนวทางการดำเนินงานแก้ปัญหาโดยที่ประชุมได้ระดมข้อคิดเห็นต่อกลยุทธ์และแผนงานดังกล่าวซึ่งประเด็นหลักที่หยิบยกมาพิจารณาในการวางกลยุทธ์และแนวทางแก้ปัญหาอาทิ ปัญหาซื้อขายออนไลน์ประเภทซื้อของไม่ได้ของประเภทสินค้าล่าช้ากว่ากำหนดสินค้าไม่ตรงปกได้รับสินค้าชำรุดประเภทผลิตภัณฑ์สุขภาพที่ผิดกฎหมายบนสื่อออนไลน์รวมทั้งกำหนดนโยบายแนวทางมาตรการป้องกันการับจ้างเปิดบัญชีม้าเป็นต้นทั้งนี้เพื่อแก้ปัญหาการทำธุรกรรมผ่านช่องทางออนไลน์เกิดการบูรณาการความร่วมระหว่างหน่วยงานภาครัฐที่เกี่ยวข้องได้อย่างมีประสิทธิภาพเพื่อตอบสนองพฤติกรรมการใช้อินเทอร์ในการทำธุรกรรมของคนไทยในปัจจุบันอีกด้วย
โดยแต่ละหน่วยงานได้ตกลงร่วมกันในการลดขั้นตอนการทำงานและแนวทางในการให้บริการรับแจ้งความทางออนไลน์พร้อมทั้งอำนวยความสะดวกในเรื่องการร้องเรียนการบังคับใช้กฎหมายให้เกิดประสิทธิภาพโดยเฉพาะอย่างยิ่งเรื่องปัญหาออนไลน์รวมถึงพยายามใช้มาตรการและแนวทางที่จะดำเนินการแก่ผู้กระทำความผิดอาทิการรับจ้างเปิดบัญชีม้าปัญหาซื้อขายออนไลน์โดยใช้มาตรการในการตรวจสอบทางภาษีการอายัดยึดทรัพย์และมาตรการฟอกเงินเพื่อที่จะดำเนินการตอบสนองต่อนโยบายของรัฐบาลและนโยบายของกระทรวงดิจิทัลเพื่อเศรษฐกิจและสังคมในการแก้ไขปัญหาต่อพี่น้องประชาชนทั้งนี้ได้มีการนำเสนอรูปแบบการประชาสัมพันธ์ข้อมูลข่าวสารให้ประชาชนรับทราบเพื่อเตือนภัยและไม่ตกเป็นเหยื่อมิจฉาชีพในรูปแบบออนไลน์ต่างๆ
*************
วันพฤหัสบดีที่ 12 สิงหาคม 2564
รมช.ธรรมนัส เปิดงานวันส่งมอบปัจจัยการผลิตให้แก่เกษตรกรโครงการ 1 ตำบล 1 กลุ่มเกษตรทฤษฎีใหม่
รมช.ธรรมนัส เปิดงานวันส่งมอบปัจจัยการผลิตให้แก่เกษตรกรโครงการ 1 ตำบล 1 กลุ่มเกษตรทฤษฎีใหม่
จ.พะเยา เพื่อกระตุ้นให้เกษตรกรเริ่มต้นฤดูกาลผลิตใหม่ สืบสานพระปณิธานของในหลวงรัชกาลที่ 9
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการจัดงานวันส่งมอบปัจจัยการผลิตให้แก่เกษตรกรโครงการ 1 ตำบล 1 กลุ่มเกษตรทฤษฎีใหม่ ณ แปลงนายสุวัฒน์ พรมตุ้ย ม.3 ต.ท่าวังทอง อ.เมืองพะเยา จ.พะเยา ว่า กระทรวงเกษตรและสหกรณ์ ได้จัดทำโครงการ 1 ตำบล 1 กลุ่มเกษตรทฤษฎีใหม่ โดยน้อมนำหลักปรัชญาเศรษฐกิจพอเพียงและเกษตรทฤษฎีใหม่ มาเป็นแนวทางในการดำเนินงาน เพื่อช่วยเหลือเกษตรกรที่ได้รับผลกระทบจากสถานการณ์การระบาดของเชื้อไวรัสโควิด – 19 บรรเทาปัญหาการว่างงาน สร้างความเข้มแข็งในท้องถิ่น ให้มีความมั่งคงในการเป็นแหล่งผลิตอาหาร มีทางเลือก มีอาชีพ เพื่อมุ่งสู่ระบบเกษตรกรรมยั่งยืน นอกจากจะช่วยฟื้นฟูเศรษฐกิจในระยะสั้นแล้ว ยังช่วยสร้างความแข็งแกร่งให้กับเศรษฐกิจไทยในระยะยาว เกษตรกรสามารถเลี้ยงตนเองและสร้างรายได้ให้กับครอบครัวได้อย่างพอเพียงและยั่งยืน
“การดำเนินงานตามหลักเกษตรทฤษฎีใหม่ ถือว่าเป็นทางออกของสภาวะวิกฤติจากการแพร่ระบาดของเชื้อไวรัสโควิด – 19 ในครั้งนี้ เพราะทำให้เกิดปัญหาการว่างงาน เกิดการเคลื่อนย้ายแรงงานภาคอุตสาหกรรมมาสู่ภาคเกษตร ดังนั้นเกษตรทฤษฎีใหม่จึงเป็นทางเลือกของเกษตรกรไทย และผลความก้าวหน้าของการดำเนินโครงการในจังหวัดพะเยา ได้มีการฝึกอบรมกระบวนการเรียนรู้ จำนวน 4 ครั้ง และดำเนินการขุดสระกักเก็บน้ำ จำนวน 68 ราย โดยสามารถเพิ่มพื้นที่กักเก็บน้ำในช่วงฤดูฝนได้ 50 – 100% และในช่วงฤดูแล้งสามารถกักเก็บน้ำได้ 30 – 50% จากการจัดงานภายในวันนี้จะเป็นการกระตุ้นให้เกษตรกรเริ่มต้นฤดูกาลผลิตใหม่ พร้อมเป็นกำลังใจให้เกษตรกร และเป็นการสืบสานพระปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรด้วย” ร้อยเอก ธรรมนัส กล่าว
ทั้งนี้ จังหวัดพะเยา ได้ดำเนินการขับเคลื่อนโครงการ 1 ตำบล 1 กลุ่มเกษตรทฤษฎีใหม่มาอย่างต่อเนื่อง โดยมีเกษตรกรเข้าร่วมโครงการจำนวน 68 ราย ดำเนินการในพื้นที่ 4 อำเภอ 14 ตำบล ได้แก่ อ.เมือง อ.ดอกคำใต้ อ.ภูซาง และอ.เชียงม่วน โดยภายในงานมีการมอบใบประกาศแก่เกษตรกรผู้ผ่านการฝึกอบรมจำนวน 68 ราย มอบปัจจัยการผลิตให้แก่ตัวแทนเกษตรกรใน 4 อำเภอ ไก่ไข่ อาหารสัตว์ ปล่อยพันธุ์ปลาน้ำจืด และปลูกต้นไม้ ไม้ 3 อย่าง ประโยชน์ 4 อย่าง อีกด้วย
วันอังคารที่ 7 กันยายน 2564
รมต.อนุชา ตอบชัดประเด็น 2 พส. เป็นเรื่องของสงฆ์ ไม่เกี่ยวฆราวาส  วอนประชาชนร่วมทำนุบำรุงศาสนา หนึ่งในเสาหลักของชาติ
รมต.อนุชา ตอบชัดประเด็น 2 พส. เป็นเรื่องของสงฆ์ ไม่เกี่ยวฆราวาส  วอนประชาชนร่วมทำนุบำรุงศาสนา หนึ่งในเสาหลักของชาติ
วันนี้ (7 กันยายน 2564) เวลา 08.30 น. นายอนุชา นาคาศัย รัฐมนตรีประจำสำนักนายกรัฐมนตรี ให้สัมภาษณ์สื่อมวลชนจากกรณีกระแสสังคมที่ 2 พระสงฆ์ คือ พระมหาสมปอง ตาลปุตฺโต และ พระมหาไพรวัลย์ วรวณฺโณ แสดงธรรมผ่านการไล้ฟ์สด ซึ่งมีประชาชนเข้ารับชมเป็นจำนวนมาก จนเกิดประเด็นการวิพากษ์วิจารณ์จากภาคประชาชนบางส่วนมองว่าไม่เหมาะสม และอาจทำให้วงการสงฆ์เสื่อมเสีย
โดยรัฐมนตรีประจำสำนักนายกรัฐมนตรี กล่าวว่า ตนในฐานะที่กำกับดูแลสำนักงานพระพุทธศาสนาแห่งชาติ ซึ่งมีหน้าที่ในการกำกับและติดตามการดำเนินงานของทางสำนักงานเป็นหลัก ส่วนเรื่องของพระสงฆ์ เป็นส่วนที่มหาเถรสมาคมทำหน้าที่อยู่แล้ว ดังนั้น การกระทำดังกล่าวของ 2 พระสงฆ์ จึงเป็นสิ่งที่ทางมหาเถรสมาคมเป็นผู้ตัดสิน ทั้งเรื่องของเจตนา และผลประโยชน์อื่น เพราะถือว่าเป็นกิจของสงฆ์
รัฐมนตรีประจำสำนักนายกรัฐมนตรี กล่าวเพิ่มเติมว่า กรณีที่มีการถกเถียงหรือเกิดข้อขัดแย้งในสังคมเป็นเรื่องปกติ แม้กระทั่งเรื่องศาสนา แต่ขอให้คนไทยแยกแยะความรู้จากหลักธรรมที่ได้รับและเจตนาในการสื่อสาร พร้อมร่วมใจกันทำนุบำรุงศาสนา หนึ่งในเสาหลักของชาติ และช่วยกันประคับประคองไม่ให้ศาสนามีความเสื่อมเสีย
.............
วันศุกร์ที่ 27 สิงหาคม 2564
ไอแบงก์ได้รับผลคะแนนการประเมินคุณธรรมและความโปร่งใส ITA ระดับ AA
ไอแบงก์คว้าคะแนน 98.23 (ระดับ AA) จากการประกาศผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity &Transparency Assessment: ITA) ประจำปีงบประมาณ 2564 โดยสำนักงาน ป.ป.ช. เมื่อวันที่ 26 สิงหาคม 2564
ธนาคารอิสลามแห่งประเทศไทย (ไอแบงก์) คว้าคะแนน 98.23 (ระดับ AA) จากการประกาศผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity &Transparency Assessment: ITA) ประจำปีงบประมาณ 2564 โดยสำนักงาน ป.ป.ช. เมื่อวันที่ 26 สิงหาคม 2564 สะท้อนการเป็นองค์กรที่มุ่งมั่นในคุณธรรมและหลักธรรมาภิบาลในการบริหารงานอย่างต่อเนื่อง
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ พ.ศ. 2564 ไอแบงก์มีผลประเมินได้รางวัล ITA Awards 2021 อยู่ที่ 98.23 คะแนน ระดับยอดเยี่ยม ระดับ AA เป็นลำดับที่ 4 จาก 29 หน่วยงานสังกัดกระทรวงการคลัง และลำดับที่ 7 จาก 51 ของหน่วยงานรัฐวิสาหกิจ สามารถรักษามาตรฐานคุณธรรมและความโปร่งใสในระดับ AA (มากกว่า 95 คะแนน) โดยในปีนี้ มีผลการประเมินเพิ่มขึ้น จากการประเมินปีงบประมาณ 2563 อย่างมีนัยสำคัญ เนื่องจากปีที่ผ่านมาไอแบงก์ได้รับคะแนนประเมินที่ 93 คะแนน หรือระดับ A เท่านั้น
สำหรับหลักเกณฑ์การประเมินพิจารณาตามตัวชี้วัด 10 ดัชนี คือ การปฏิบัติหน้าที่ การใช้งบประมาณ การใช้อำนาจ การใช้ทรัพย์สินของราชการ การแก้ไขปัญหาการทุจริต คุณภาพการดำเนินงาน ประสิทธิภาพการสื่อสาร การปรับปรุงระบบการทำงาน การเปิดเผยข้อมูล และการป้องกันการทุจริต โดยใช้เครื่องมือ การประเมิน 3 เครื่องมือ คือ 1.การสำรวจความคิดเห็นผู้บริหารและพนักงาน (IIT) ได้ 97.84 คะแนน 2.สำรวจความคิดเห็น ผู้มีส่วนได้ส่วนเสียภายนอก (EIT) ได้ 96.27 คะแนน และการเปิดเผยข้อมูลสาธารณะ (OIT ) ได้ 100 คะแนน สร้างรอยยิ้มและความภาคภูมิใจให้ชาวไอแบงก์ได้ไม่น้อยในการยืนหยัดขับเคลื่อนการป้องกันการทุจริตในองค์กรควบคู่ไปกันการสร้างคุณธรรมและธรรมาภิบาลในการทำงานให้ดียิ่งขึ้น นายวุฒิชัย กล่าวทิ้งท้าย
วันศุกร์ที่ 5 สิงหาคม 2565
ก.แรงงาน เร่งสกัด! แรงงานไทยไปเกาหลีใต้ผิดกฎหมาย ลดเสี่ยงไม่ให้ ปชช. ตกเป็นเหยื่อขบวนการค้ามนุษย์
.....
กรณีทางการเกาหลีใต้ปฏิเสธการเดินทางเข้าประเทศของคนไทยที่กำลังเพิ่มขึ้นอย่างมาก ในอัตราส่วนครึ่งต่อครึ่งนั้น (ประมาณ 10,000 คน ถูกปฏิเสธแล้ว 5,000 คน)
.
ก.แรงงาน ไม่ได้นิ่งนอนใจต่อปัญหาดังกล่าว ได้สั่งการกรมการจัดหางานเร่งตรวจสอบผู้มีพฤติการณ์จะลักลอบไปทำงานต่างประเทศอย่างเข้มงวดใน 2 ด่านที่คนหางานมักจะเดินทาง คือด่านตรวจคนหางานสุวรรณภูมิ และด่านตรวจคนหางานดอนเมือง
.
โดยในปี 65 ได้ระงับการเดินทางผู้มีพฤติการณ์จะลักลอบไปทำงานต่างประเทศแล้ว จำนวน 328 คน และได้ขยายผล จับกุม ดำเนินคดีสาย/นายหน้าเถื่อนแล้ว 112 ราย เป็นการหลอกลวงคนหางานทั้งสิ้น 158 คน คิดเป็นมูลค่าความเสียหาย จำนวน 12,758,210 บาท
.
สำหรับแรงงานไทยที่ประสงค์จะไปทำงานต่างประเทศจะต้องไปอย่างถูกต้องด้วย 5 วิธี
.
กรมการจัดหางานเป็นผู้จัดส่ง
บริษัทจัดหางานจัดส่ง
นายจ้างในประเทศไทยพาลูกจ้างของตนไปทำงานต่างประเทศ
นายจ้างในประเทศไทยส่งลูกจ้างของตนไปฝึกงานในต่างประเทศ
คนหางานแจ้งการเดินทางไปทำงานต่างประเทศด้วยตัวเอง โดยต้องแจ้งการเดินทางกับกรมการจัดหางานก่อนเดินทางทุกครั้ง และต้องเดินทางออกไปทำงานโดยผ่านด่านตรวจคนหางานที่ประจำอยู่ ณ ท่าอากาศยาน
.
ทั้งนี้ การไปทำงานในต่างประเทศอย่างถูกต้องถูกกฎหมาย จะช่วยลดความเสี่ยงไม่ต้องตกเป็นเหยื่อขบวนการค้ามนุษย์ ได้ทำงานอย่างมีเกียรติ มีศักดิ์ศรี ไม่ต้องหลบซ่อน
.
ผู้ที่สนใจเดินทางไปทำงานสาธารณรัฐเกาหลี สามารถติดตามข่าวสารได้ทางเว็บไซต์doe.go.th/overseasหรือสำนักงานจัดหางานจังหวัด/กรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทำงานสาธารณรัฐเกาหลี EPS โทร. 0 2245 6716, 0 2245 9429
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 14 ตุลาคม 2564
รมว.พม. สั่งตรวจสอบโครงการ "เราชนะ" ของผู้ใช้บริการในสถานคุ้มครองคนไร้ที่พึ่งทั่วประเทศ หลังพบทุจริตที่ จ.ประจวบคีรีขันธ์
รมว.พม. สั่งตรวจสอบโครงการ "เราชนะ" ของผู้ใช้บริการในสถานคุ้มครองคนไร้ที่พึ่งทั่วประเทศ หลังพบทุจริตที่ จ.ประจวบคีรีขันธ์
วันนี้ (14 ต.ค. 64) เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า จากกรณีการนำเสนอข่าวการทุจริตโครงการเราชนะ ของผู้ใช้บริการในสถานคุ้มครองคนไร้ที่พึ่งประจวบคีรีขันธ์ โดยได้นำผู้รับบริการเปิดลงทะเบียนโครงการเราชนะทั้งหมดจำนวน 243 คน ทราบว่าขณะนั้นผู้กระทำผิดเป็นพนักงานจ้างเหมาตำแหน่งผู้ดูแลซึ่งกรมพัฒนาสังคมและสวัสดิการได้ดำเนินการให้พนักงานคนดังกล่าวออกจากงาน และดำเนินคดีแล้ว ตั้งแต่วันที่ 4 มิถุนายน 2564
นายจุติกล่าวว่า สำหรับพฤติการณ์ในการกระทำของอดีตพนักงานรายดังกล่าว พบว่า ได้นำเลขประตัวประชาชนของผู้ใช้บริการไปใช้แสวงหาประโยชน์จากโครงการเราชนะ โดยต่อมาพบว่า มีผู้เสียหายทั้งหมด 156 คน ยอดมูลค่าความเสียหาย 665,923 บาท ขณะนี้ อธิบดีกรมพัฒนาสังคมและสวัสดิการ เร่งรัดการดำเนินคดี พร้อมทั้งได้มีคำสั่งย้ายผู้บริหาร พร้อมตั้งคณะกรรมการตรวจสอบข้อเท็จจริงเพิ่มเติม ทั้งนี้ ตนอยากส่งสัญญาณว่า เราต้องปัดกวาดบ้านเราเอง เข้มงวดไม่ให้มีเรื่องเกิดขึ้นในกระทรวง พม. และตนขอยืนยันว่าจะจัดการเด็ดขาด ต้องมีการผ่าตัดเปลี่ยนแปลงใหม่ ซึ่งวันนี้ หลายหน่วยงานในสังกัดกระทรวง พม. ได้ดำเนินการไปแล้ว ซึ่งต้องระดมฝ่ายตรวจสอบภายใน และผู้ตรวจราชการกระทรวง พม. ทั้งหมดไปตรวจดูสถานคุ้มครองคนไร้ที่พึ่งทั้ง 11 แห่ง ทั่วประเทศ เพื่อป้องกันไม่ให้มีการหลุดจากระบบอีก
นายจุติกล่าวเพิ่มเติมว่าอย่างไรก็ตาม ผู้กระทำความผิดเป็นพนักงานจ้างเหมาบริการ ในขณะเดียวกันต้องไม่ปฏิเสธความรับผิดชอบว่า ผู้ที่เป็นผู้บังคับบัญชานั้นต้องควบคุมลูกน้องให้สามารถทำงานได้ ฉะนั้นต้องดูว่ากรอบความคิด จิตสำนึก ต้องไม่มีคนไม่สุจริตอยู่ในกระบวนการช่วยเหลือประชาชน ต้องกำจัดออกไปให้หมดอย่างเด็ดขาด และรวดเร็ว ซึ่งตนไม่ไว้หน้าใครทั้งสิ้น ขณะนี้เราได้เข้าไปตรวจสอบสถานคุ้มครองคนไร้ที่พึ่งทั้ง 11 แห่ง เพื่อไม่ให้มีความผิดพลาดเกิดขึ้นอีก โดยได้หารือกับผู้บริหารกระทรวง พม. ว่ามีพฤติกรรมใกล้เคียงกันแบบนี้อีกหรือไม่ เพราะผู้ที่กระทำผิด อาจจะเป็นบุคคลที่มีเจตนาไม่สุจริตตั้งแต่ต้น
วันจันทร์ที่ 6 กันยายน 2564
Govt Spokesperson: PM thanks for smoothly-run censure debate
Govt Spokesperson: PM thanks for smoothly-run censure debate
September 4, 2021, at 1030hrs, at Sappaya-Sapasathan (Parliament House), Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha thanked for all the votes he received from the MPs, both in favor and against, and for the uneventful censure debate. This was also a good opportunity for the Government to clarify several issues of current interest, as its important duties for the time being are to safeguard people's health and wellbeing, and to implement economic rehabilitation schemes. He also confirmed the coalition parties' strength and joint responsibility to tackle the COVID-19 situation in a bid to lead the country out of the crisis for the people's life to return to normalcy.
Results of the censure debate voting are as follows:
1)Prime Minister and Defense Minister Gen. Prayut Chan-o-cha: 264 votes in favor, 208 against, and 3 abstentions
2)Deputy Prime Minister and Public Health Minister Anutin Charnvirakul: 269 votes in favor, 196 against, and 11 abstentions
3)Labor Minister Suchart Chomklin: 263 votes in favor, 201 against, and 10 abstentions
4)Transport Minister Saksayam Chidchob: 269 votes in favor, 195 against, and 10 abstentions
5)Agriculture and Cooperatives Minister Chalermchai Sri-on: 270 votes in favor, 199 against, and 8 abstentions
6)Digital Economy and Society Minister Chaiwut Thanakamanusorn: 267 votes in favor, 202 against, and 9 abstentions
The Prime Minister and five ministers won a vote of confidence from the House.
วันพฤหัสบดีที่ 22 กรกฎาคม 2564
“จุรินทร์” จับมือ หอการค้าไทย จัดงาน “ภูเก็ต จิวเวลรี่แฟร์” ก.ย.64 พร้อมเร่งวัคซีนอีก 6.3 หมื่นโดสให้พังงา ก่อนเปิด “อันดามัน แซนด์บ็อกซ์” ภูเก็ต-พังงา-กระบี่ ต่อไป
“อันดามัน แซนด์บ็อกซ์” ภูเก็ต-พังงา-กระบี่
วันที่ 22 กรกฎาคม 2564 เวลา 13.15 น.
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์
ให้สัมภาษณ์ภายหลังการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (ศบศ.) ครั้งท่ี 3/2564 ผ่าน ZOOM Cloud Meetings ณ ห้องประชุมศูนย์ปฏิบัติการโสมสวลี ชั้น 11 สํานักงานปลัดกระทรวงพาณิชย์
นายจุรินทร์ กล่าวว่า ในการประชุมวันนี้ตนได้แจ้งให้ที่ประชุม ศบศ. ทราบว่ากระทรวงพาณิชย์ได้จับมือกับสภาหอการค้าไทยและสมาคมผู้ค้าอัญมณีไทยและเครื่องประดับ จัดงาน Phuket Jewelry Fair ในช่วงเดือนกันยายนที่จะถึงนี้ โดยมีเป้าหมายที่จะช่วยประชาสัมพันธ์”ภูเก็ต แซนด์บ็อกซ์” ดึงนักท่องเที่ยวต่างชาติเข้ามาซื้ออัญมณีและเครื่องประดับ รวมทั้งดึงผู้นำเข้าจากต่างประเทศเดินทางเข้ามาด้วย ซึ่งการจัดงานนี้ถือเป็นส่วนหนึ่งของการส่งเสริมการส่งออกและการท่องเที่ยวในเวลาเดียวกัน
โดยกำหนดการจะแจ้งให้ทราบอีกครั้งหนึ่ง ขณะนี้อยู่ในช่วงการประชุมร่วมกันในรายละเอียดกับสภาหอการค้าและสมาคมผู้ค้าอัญมณีไทยและเครื่องประดับ
นอกจากนั้นขณะนี้ถือว่าเป็นข่าวดีที่ภูเก็ตฉีดวัคซีนครบตามเป้าหมายแล้วจึงเปิดโครงการ ”ภูเก็ต แซนด์บ็อกซ์” ได้ ในขณะเดียวกันจังหวัดกระบี่ก็ฉีดวัคซีนได้ครบตามเป้าหมายในพื้นที่ที่จะเปิดการท่องเที่ยวได้แล้วเช่นกันคือที่ เกาะพีพี เกาะไหงและอ่าวไร่เลย์ ส่วนจังหวัดพังงายังขาดวัคซีนอยู่อีก 63,000 โดสจึงจะเปิดพื้นที่การท่องเที่ยวบางส่วนได้ เริ่มที่เขาหลัก เกาะยาวน้อย เกาะยาวใหญ่
"วันนี้ตนจึงขอให้มีการกำชับให้มีการเร่งส่งวัคซีนให้จังหวัดพังงาให้ครบตามเป้าหมาย เพื่อจะได้เปิดพื้นที่การท่องเที่ยว”อันดามัน แซนด์บ็อกซ์” 3 จังหวัด คือ ภูเก็ต กระบี่ พังงาได้ ในวันที่ 1 สิงหาคม 2564 ตามกำหนดเวลาเดิม ซึ่งเหลือเวลาฉีดวัคซีนให้กับจังหวัดพังงาอีกประมาณหนึ่งสัปดาห์ โดยท่านนายกรับที่จะกำชับให้อีกทางหนึ่ง ส่วนเป้าหมายที่จะเปิดพื้นที่การท่องเที่ยวจังหวัดพังงาต่อไป คือ อ่าวพังงา โดยได้มอบให้การท่องเที่ยวแห่งประเทศไทยรับไปพิจารณาต่อไป" นายจุรินทร์ กล่าว
วันพุธที่ 28 กรกฎาคม 2564
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๗ กรกฎาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference) โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะอนุกรรมการฯ เข้าร่วมฯ
โดยที่ประชุมได้รายงานผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔ การรายงานความคืบหน้าทางคดี รวมทั้งรายงานมติการประชุมคณะกรรมการกองทุนยุติธรรม ครั้งที่ ๕/๒๕๖๔ ให้คณะอนุกรรมการฯ รับทราบ
นอกจากนี้ ที่ประชุมได้พิจารณากรอบหลักเกณฑ์การประเมินผลการดำเนินงานทุนหมุนเวียน ประจำปีบัญชี ๒๕๖๕ เพื่อดำเนินการจัดทำร่างตัวชี้วัดตามกรอบหลักเกณฑ์การประเมินผลฯ ในรูปแบบที่กรมบัญชีกลางกำหนดต่อไป
วันอังคารที่ 9 สิงหาคม 2565
ปลัด สธ.ชื่นชม รพ.หล่มสัก พัฒนาระบบสุขภาพปฐมภูมิเข้มแข็งดูแลคนในชุมชน
ปลัดกระทรวงสาธารณสุข ติดตามการดำเนินงานด้านการแพทย์และสาธารณสุข โรงพยาบาลหล่มสักจังหวัดเพชรบูรณ์ ชื่นชมระบบบริการสุขภาพปฐมภูมิ ทำงานเชื่อมโยงเป็นเครือข่ายดูแลสุขภาพคนในชุมชนโดยใช้กลไก 3 หมอ มีประชาชนเข้าถึงร้อยละ 66.73
ปลัดกระทรวงสาธารณสุข ติดตามการดำเนินงานด้านการแพทย์และสาธารณสุข โรงพยาบาลหล่มสักจังหวัดเพชรบูรณ์ ชื่นชมระบบบริการสุขภาพปฐมภูมิ ทำงานเชื่อมโยงเป็นเครือข่ายดูแลสุขภาพคนในชุมชนโดยใช้กลไก 3 หมอ มีประชาชนเข้าถึงร้อยละ 66.73
วันนี้ (9 สิงหาคม 2565) นพ.เกียรติภูมิ วงศ์รจิต ปลัดกระทรวงสาธารณสุข พร้อมด้วย นพ.ภาณุมาศ ญาณเวทย์สกุลผู้ตรวจราชการกระทรวงสาธารณสุข เขตสุขภาพที่ 2 นพ.ภูวเดช สุระโคตร ผู้ช่วยปลัดกระทรวงสาธารณสุขนพ.ศักดา อัลภาชน์ ผู้ช่วยปลัดกระทรวงสาธารณสุข และคณะผู้บริหาร ติดตามการดำเนินงานด้านการแพทย์และสาธารณสุขและเยี่ยมให้กำลังใจบุคลากรทางการแพทย์ โรงพยาบาลหล่มสัก จังหวัดเพชรบูรณ์
นพ.เกียรติภูมิกล่าวว่า ประชาชนในประเทศไทยจะมีสุขภาพดีได้ด้วยการมีระบบสุขภาพปฐมภูมิที่เข้มแข็ง ซึ่งโรงพยาบาลหล่มสัก เป็นโรงพยาบาลแม่ข่ายในการวางระบบสุขภาพปฐมภูมิ ของอำเภอหล่มสัก โดยใช้กลไก3 หมอ ทำงานเชื่อมโยงกับทีมหมอครอบครัว ทำให้มีประชาชนสามารถเข้าถึงระบบการดูแลรักษาแล้ว 37,417 ครอบครัวหรือ 72,440 คน คิดเป็นร้อยละ 66.73 ของประชากรในพื้นที่
นอกจากนี้ ยังพัฒนาศักยภาพ รพ.สต. ที่ผ่านเกณฑ์ คุณภาพ รพ.สต.ติดดาว ได้ครบ 100% และผ่านเกณฑ์การประเมินการพัฒนาคุณภาพชีวิตที่มีคุณภาพUCCARE ระดับ 3 ถึง 100% สูงกว่าเป้าหมายที่วางไว้คือร้อยละ 75ซึ่งผลการดำเนินดังกล่าวส่งผลให้ประชาชนสามารถเข้าถึงระบบบริการ และมีคุณภาพชีวิตที่ดีขึ้น รวมทั้งทำให้อำเภอหล่มสักได้รับรางวัลด้านปฐมภูมิจำนวนมาก อาทิ พชอ.ดีเด่น อำเภอลดเหล้า ชุมชนปลอดบุหรี่ องค์กร อสม.ต้นแบบ เป็นต้น
************************************ 9 สิงหาคม 2565
วันพุธที่ 29 ธันวาคม 2564
บสย. ได้รับรางวัลชมเชยองค์กรโปร่งใส ครั้งที่ 10 (NACC Integrity Awards)
บสย. ได้รับ “รางวัลชมเชยองค์กรโปร่งใส ครั้งที่ 10” (NACC Integrity Awards) จากสำนักงาน ป.ป.ช. โดย บสย. ได้รับรางวัลองค์กรโปร่งใสจากสำนักงาน ป.ป.ช. ติดต่อกัน 3 ปีซ้อน รางวัลนี้เป็นรางวัลเกียรติยศแห่งคุณธรรม จริยธรรม และความซื่อตรง
บรรษัทประกันสินเชื่ออุตสาหกรรมขนาดย่อม (บสย.) ได้รับ “รางวัลชมเชยองค์กรโปร่งใส ครั้งที่ 10” (NACC Integrity Awards) จากสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) โดย บสย. ได้รับรางวัลองค์กรโปร่งใสจากสำนักงาน ป.ป.ช. ติดต่อกัน 3 ปีซ้อน รางวัลนี้เป็นรางวัลเกียรติยศแห่งคุณธรรม จริยธรรม และความซื่อตรง สะท้อนการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง ซึ่งเป็นรางวัลอันทรงเกียรติ สะท้อนถึงความมุ่งมั่น ทุ่มเท ทำงานหนัก เต็มความสามารถ ยึดมั่น ในหลักธรรมาภิบาล โปร่งใส ถูกต้อง และมีจริยธรรม เป็นไปตามกรอบและแนวทางการบริหารองค์กร จากการประกาศผลตัดสินรางวัลองค์กรโปร่งใส ครั้งที่ 10 เมื่อวันที่ 23 ธันวาคม 2564
ที่ผ่านมา บสย. ได้รับรางวัลชมเชยองค์กรโปร่งใส ครั้งที่ 8 ปี 2561 และในปี 2562 ได้รับรางวัลองค์กรโปร่งใส ครั้งที่ 9 และในการประกาศผลรางวัลองค์กรโปร่งใส ครั้งที่ 10 นี้ บสย. ได้รับรางวัลชมเชยองค์กรโปร่งใส ซึ่งนับเป็นอีกขั้นของความสำเร็จที่สร้างความภาคภูมิใจให้กับผู้บริหารและพนักงาน บสย. ในการเป็นองค์กรที่มุ่งเน้นเชิดชูคุณธรรม จริยธรรมและความซื่อตรง ซึ่งเหล่านี้ล้วนมาจากความร่วมมือจากคณะกรรมการ ผู้บริหารและพนักงาน บสย. ทุกคนที่ได้ร่วมมือกัน โดยยึดหลักการกำกับดูแลกิจการที่ดี ความซื่อสัตย์สุจริต ความโปร่งใสและชัดเจนในทุกขั้นตอน และสร้างความไว้วางใจกับผู้มีส่วนได้เสียทุกกลุ่ม โดยเฉพาะพนักงานทุกคนที่ถือเป็นกลไก และพลังสำคัญที่ช่วยสร้างวัฒนธรรมการยึดมั่นในพลังความดีและมุ่งมั่นทำในสิ่งที่ถูกต้องเพื่อนำไปสู่การเติบโตอย่างยั่งยืนขององค์กร โดยผู้บริหารและพนักงานพร้อมให้ปฏิญญาร่วมกันในการดำรงไว้ซึ่งคุณค่าแห่งองค์กรโปร่งใส อันเป็นเกียรติประวัตินำความภาคภูมิใจมาสู่ บสย.
วันศุกร์ที่ 18 มิถุนายน 2564
อย่าเชื่อ! อย่าแชร์! วัคซีน "แอสตร้าเซนเนก้า" ล็อต CTMAV509 หมดอายุ
....
จากกรณีที่มีการแชร์ต่อ ๆ กันในโลกออนไลน์เกี่ยวกับ วัคซีนแอสตร้าเซนเนก้า ล็อต CTMAV 509 ว่า ใครที่ไปฉีดเมื่อวันที่ 15 มิ.ย. 64 แปลว่า ได้รับวัคซีนหมดอายุเข้าสู่ร่างกาย
.
กระทรวงสาธารณสุข ชี้แจงว่า ข้อมูลดังกล่าว "ไม่เป็นความจริง" วัคซีนทุกล็อตที่ได้รับจากบริษัท หลังจากการตรวจสอบคุณภาพแล้ว จะถูกจัดส่งลงพื้นที่เพื่อให้บริการประชาชนทันที ดังนั้น วัคซีนล็อต CTMAV509 จึงฉีดหมดไปก่อนที่จะหมดอายุนานแล้ว
.
ขอให้ประชาชนอย่าหลงเชื่อข้อมูลดังกล่าว และไม่ส่งต่อหรือแชร์ข้อมูล เพราะพิสูจน์แล้วว่าไม่ได้ช่วยให้สถานการณ์ดีขึ้น แต่กลับสร้างความตระหนกให้กับสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 28 กันยายน 2564
รมต. นร. นายอนุชา ฯ  แนะทีมลาซาด้า จับมือ สคบ. สกัดร้านค้าผิดกฎหมาย กำชับให้ตรวจสอบคุณภาพสินค้านำเข้าจากต่างประเทศ หลังพบราคาถูกเกินจริง หวั่นกระทบผู้ประกอบการไทย
รมต. นร. นายอนุชา ฯ  แนะทีมลาซาด้า จับมือ สคบ. สกัดร้านค้าผิดกฎหมาย กำชับให้ตรวจสอบคุณภาพสินค้านำเข้าจากต่างประเทศ หลังพบราคาถูกเกินจริง หวั่นกระทบผู้ประกอบการไทย
วันนี้ (28 กันยายน 2564) เวลา 14.30 น. คณะผู้บริหารบริษัท ลาซาด้า จำกัด ประกอบด้วย นางสาวรุจีรัฐ ตั้งศุภกุล รองประธานอาวุโสฝ่ายกฎหมาย นางสาวญาณ์บดี จิตติกุลดิลก ประธานเจ้าหน้าที่บริหารฝ่ายบริหารความเสี่ยงทางธุรกิจ นางสาวญานิชชณัฏฐ์ เฉลิมเตียรณ รองประธานอาวุโสฝ่ายรัฐสัมพันธ์ และ นางสาวเรณุกา แฟงทอง ผู้จัดการฝ่ายรัฐสัมพันธ์ เข้าพบ นายอนุชา นาคาศัย รัฐมนตรีประจำสำนักนายกรัฐมนตรี เพื่อหารือมาตรการคัดกรองร้านค้าที่ในระบบของลาซาด้า เพื่อคุ้มครองผู้บริโภคที่ได้รับผลกระทบ จากกรณีที่ได้รับสินค้าไม่ตรงตามเนื้อหาที่โฆษณา และสั่งสินค้าแล้วไม่ได้รับ ซึ่งที่ผ่านมาพบว่ามีผู้บริโภคได้รับความเดือดร้อนและมีการร้องเรียนผ่านทางสำนักงานคุ้มครองผู้บริโภค (สคบ.) เป็นจำนวนมาก
.
คณะผู้บริหารบริษัท ลาซาด้า จำกัด เปิดเผยว่า ปัจจุบันประเทศไทยมีร้านค้าที่เข้าระบบและจำหน่ายสินค้ากับทางลาซาด้า ประมาณ 5 ล้านราย โดยมีผู้ประกอบการไทยที่แจ้งสมัครเข้าระบบประมาณ 130,000 ราย พบว่าอัตราการเติบโตของตัวเลขผู้ซื้อขายผ่านระบบออนไลน์สูงขึ้นกว่า 50% ในช่วงสถานการณ์แพร่ระบาดของเชื้อไวรัสโควิด-19 ขณะที่มีผู้ขายสินค้าบางรายไม่ปฏิบัติตามกฎ มีการขายสินค้าปลอมแปลงและผิดกฎหมาย รวมถึงให้ข้อมูลเนื้อหาไม่ครบถ้วน แม้ทางลาซาด้าจะมีระบบการตรวจสอบและตรวจจับสินค้า โดยการใช้เทคโนโลยีและอัลกอริทึมในการตรวจจับก่อนขาย (Pre-live) และการตรวจจับและคัดกรองด้วยคน (Post-live) แต่ก็ยังพบว่ามีร้านค้าที่ทำการเปลี่ยนแปลงข้อความและหลอกขายสินค้าอย่างต่อเนื่อง ซึ่งเบื้องต้นลาซาด้าได้กำหนดแนวทางในการให้ความช่วยเหลือผู้บริโภคอย่างรวดเร็ว โดยมีการกำหนดระบบ Notice and Take down เพื่อเป็นช่องทางการร้องเรียนแก่ผู้บริโภค
.
รัฐมนตรีประจำสำนักนายกรัฐมนตรี ได้ให้แนวทางการคุ้มครองผู้บริโภค โดยแนะให้ประสานความร่วมมือกับสำนักงานคณะกรรมการคุ้มครองผู้บริโภค (สคบ.) อย่างใกล้ชิด และกำหนดมาตรการและข้อบังคับต่อร้านค้าอย่างเข้มงวด และให้มีการเผยแพร่ข้อมูลและสถิติการลงโทษร้านค้าที่กระทำผิด เพื่อเป็นแบบอย่างไม่ให้เกิดเหตุการณ์ดังกล่าว นอกจากนี้ รัฐมนตรีประจำสำนักนายกรัฐมนตรี ได้เปิดเผยว่า ปัจจุบันการค้าในรูปแบบ E-commerce เติบโตอย่างรวดเร็ว สิ่งที่น่ากังวลคือร้านค้าในลาซาด้ามีการจำหน่ายสินค้านำเข้าจากต่างประเทศ โดยเฉพาะจากจีน ซึ่งสินค้าบางประเภทแม้รวมค่าขนส่งแล้วยังมีราคาถูกกว่าสินค้าประเภทเดียวกันที่จำหน่ายในไทย จึงขอให้ลาซาด้าเข้มงวดเรื่องการตรวจสอบคุณภาพสินค้า และกำชับไม่ให้สร้างความเสียหายกลไกราคาสินค้าในประเทศ
------------------------
วันจันทร์ที่ 2 พฤษภาคม 2565
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง สืบเนื่องจากกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง สืบเนื่องจากกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ เพราะถูกเรียกเก็บภาษีรายได้บุคคลธรรมดาย้อนหลังจำนวนมาก สะท้อนว่านายกรัฐมนตรีในฐานะหัวหน้าทีมเศรษฐกิจไม่เข้าใจปัญหาความความเดือดร้อนของประชาชนอย่างแท้จริง ภายใต้บรรยากาศเศรษฐกิจที่ย่ำแย่ ค่าครองชีพพุ่งสูง แต่มาตรการช่วยเหลือด้านเศรษฐกิจของรัฐบาลกลับมีการขูดรีดภาษีเป็นการซ้ำเติมประชาชน
คำชี้แจง :
ผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากผู้ประกอบการมีเงินได้พึงประเมินถึงเกณฑ์ที่กฎหมายกำหนด มีหน้าที่ต้องนำเงินได้พึงประเมินมายื่นแบบแสดงรายการภาษีเงินได้บุคคลธรรมดา โดยการเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งผู้ประกอบการสามารถนำเอกสารหลักฐานต้นทุนในการประกอบกิจการมาหักค่าใช้จ่ายจากยอดขายเพื่อคำนวณภาษีเงินได้ที่จะต้องชำระ หรือหากไม่มีการเก็บเอกสารหลักฐานต้นทุนก็สามารถเลือกหักค่าใช้จ่ายเป็นการเหมาตามที่กฎหมายกำหนดได้ ซึ่งภาระภาษีของผู้ประกอบการขึ้นอยู่กับรายได้สุทธิหลังหักค่าใช้จ่ายตามจริงหรือในอัตราเหมาตามที่กฎหมายกำหนด รวมทั้งค่าลดหย่อนต่าง ๆ ทั้งนี้ หากรายได้สุทธิหลังหักค่าใช้จ่ายและค่าลดหย่อนดังกล่าว
ไม่ถึงเกณฑ์ที่ต้องเสียภาษีตามที่กฎหมายกำหนด ผู้ประกอบการจะไม่มีภาระภาษีเงินได้บุคคลธรรมดาที่จะต้องชำระแต่อย่างใด และสำหรับผู้ประกอบการที่มีรายได้เกิน 1.8 ล้านบาทต่อปี มีหน้าที่ต้องจดทะเบียนภาษีมูลค่าเพิ่ม
กับกรมสรรพากร และเรียกเก็บภาษีมูลค่าเพิ่มจากผู้ซื้อสินค้าหรือบริการ รวมทั้งนำส่งภาษีมูลค่าเพิ่มให้แก่กรมสรรพากรตามที่กฎหมายกำหนดไว้อีกประการหนึ่งด้วย นอกจากนี้ กรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชำระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอำนวยความสะดวกให้ผู้ประกอบการ ผ่านทางเว็บไซต์กรมสรรพากร www.rd.go.th
ทั้งนี้ รัฐบาลดำเนินโครงการคนละครึ่งเพื่อกระตุ้นเศรษฐกิจ ลดภาระค่าใช้จ่ายให้แก่ประชาชน และส่งผ่านกำลังซื้อไปสู่ผู้ประกอบการให้มีรายได้เพิ่ม เมื่อผู้ประกอบการมีรายได้เพิ่มขึ้นแล้วและอยู่ในเกณฑ์เสียภาษีตามกฎหมายก็สามารถไปชำระภาษีได้ โดยฐานข้อมูลโครงการคนละครึ่งไม่ได้มีการเชื่อมต่อระบบกับกรมสรรพากร เพื่อตรวจสอบรายได้แต่อย่างใด ซึ่งสำหรับโครงการคนละครึ่ง ระยะที่ 4 ได้สิ้นสุดโครงการเมื่อวันที่ 30 เมษายน 2565
ที่ผ่านมา มีผู้ใช้สิทธิ 26.27 ล้านราย และยอดการใช้จ่ายรวม 61,835.1 ล้านบาท และมีผู้ประกอบการที่เข้าร่วมโครงการคนละครึ่งระยะที่ 4 จำนวน 1.36 ล้านราย โดยเป็นผู้ประกอบการรายใหม่ 2.98 หมื่นราย แสดงให้เห็นถึง ความร่วมมือของประชาชนและผู้ประกอบการที่มีส่วนช่วยส่งเสริมการบริโภคในทุกพื้นที่ทั่วประเทศ ซึ่งมีส่วนสำคัญในการสนับสนุนกิจกรรมทางเศรษฐกิจ การค้า การผลิต และการจ้างงานที่เกี่ยวเนื่องตลอดทั้งห่วงโซ่อุปทาน และส่งเสริมการฟื้นตัวของเศรษฐกิจไทยในไตรมาสที่ 1 และ 2 ให้ขยายตัวได้อย่างต่อเนื่องต่อไป
วันพฤหัสบดีที่ 16 กันยายน 2564
“ชัยวุฒิ” มอบเกียรติบัตรและเข็มเชิดชูเกียรติข้าราชการพลเรือนดีเด่น กระทรวงดิจิทัลฯ ประจำปี พ.ศ.2563
“ชัยวุฒิ” มอบเกียรติบัตรและเข็มเชิดชูเกียรติข้าราชการพลเรือนดีเด่น กระทรวงดิจิทัลฯ ประจำปี พ.ศ.2563
เมื่อวันที่16กันยายน2564 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีมอบเกียรติบัตรและเข็มเชิดชูเกียรติข้าราชการพลเรือนดีเด่นประจำปีพ.ศ.2563โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารกระทรวงดิจิทัลฯเข้าร่วม ณห้องประชุม803ชั้น8สำนักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อเป็นการสร้างขวัญกำลังใจและส่งเสริมข้าราชการที่มีผลงานโดดเด่นมีคุณธรรมจริยธรรมและประพฤติเป็นแบบอย่างที่ดี
***********
วันอาทิตย์ที่ 27 กุมภาพันธ์ 2565
28 ก.พ. นี้ นายกฯ เป็นประธานเปิด 2 โครงการสำคัญ "ท่าเรืออุตสาหกรรมมาบตาพุด ระยะที่ 3 - บ้านเคหะสุขเกษม จ.สมุทรปราการ" (รูปแบบออนไลน์)
.....
วันพรุ่งนี้ (28 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะเป็นประธานเปิดงานสำคัญใน 2 จังหวัด รูปแบบออนไลน์ ดังนี้
.
โครงการ "พัฒนาท่าเรืออุตสาหกรรมมาบตาพุด" จ.ระยอง ซึ่งเป็นส่วนหนึ่งในการขับเคลื่อนนโยบายที่สำคัญของรัฐบาล เพื่อเดินหน้าสร้างความเชื่อมั่นต่อนักลงทุน
.
โครงการบ้านเคหะสุขเกษม อ.บางพลี จ.สมุทรปราการ ตามนโยบายส่งเสริมและช่วยเหลือให้ประชาชนมีที่อยู่อาศัยเป็นของตนเอง ภายใต้แผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579)
.
อ่านเพิ่มเติม คลิกhttps://www.thaigov.go.th/news/contents/details/51983และhttps://www.thaigov.go.th/news/contents/details/51982
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดพิษณุโลก วันที่ 27 พ.ค. 65 และจังหวัดสุโขทัย วันที่ 30 พ.ค. 65 ผู้ร่วมงานจะไม่ถูกดำเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จ.พิษณุโลก ในวันศุกร์ที่ 27 พ.ค.2565 และจัดมหกรรมไกล่เกลี่ยหนี้สินครัวเรือน จ.สุโขทัย ในวันจันทร์ที่ 30 พ.ค.2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนจังหวัดพิษณุโลก ในวันศุกร์ที่ 27 พฤษภาคม 2565 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ และจัดมหกรรมไกล่เกลี่ยหนี้สินครัวเรือนจังหวัดสุโขทัย ในวันจันทร์ที่ 30 พฤษภาคม 2565 ณ มหาวิทยาลัยการกีฬาแห่งชาติ วิทยาเขตสุโขทัย ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนจังหวัดพิษณุโลก ในวันศุกร์ที่ 27 พฤษภาคม 2565 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ และจังหวัดสุโขทัย ในวันจันทร์ที่ 30 พฤษภาคม 2565 ณ มหาวิทยาลัยการกีฬาแห่งชาติ วิทยาเขตสุโขทัย โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุนและนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันพุธที่ 3 สิงหาคม 2565
ปลัด พม. รับมอบยาจำเป็นพื้นฐานสำหรับรักษาโควิด - 19 จาก เอพี (ไทยแลนด์) ช่วยกลุ่มเปราะบางรักษาตัวที่บ้าน
ปลัด พม. รับมอบยาจำเป็นพื้นฐานสำหรับรักษาโควิด - 19 จาก เอพี (ไทยแลนด์) ช่วยกลุ่มเปราะบางรักษาตัวที่บ้าน
วันนี้ (3 ส.ค. 65) เวลา 10.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)รับมอบยาจำเป็นพื้นฐานสำหรับรักษาโควิด - 19 จำนวน 118 กล่อง จากบริษัท เอพี (ไทยแลนด์) จำกัด (มหาชน) ร่วมกับบริษัท เจ.เอส. เมดดิคอล เซนเตอร์ จำกัด (อ๊อคซิแคร์ สหคลินิก) โดยนางสาวทิพวรรณ ศิริคูณ ผู้ช่วยกรรมการ ผู้อำนวยการสายงานทรัพยากรบุคคล และนางสุนทรี เชวงชวลิต รองผู้อำนวยการสายงานทรัพยากรบุคคล บริษัท เอพี (ไทยแลนด์) จำกัด (มหาชน) เพื่อนำไปช่วยเหลือประชาชนกลุ่มเปราะบางที่มีความเสี่ยงสูงจากอาการป่วยรุนแรงจากโควิด - 19 โดยเฉพาะกลุ่ม 608 ที่เป็นกลุ่มผู้สูงอายุมีอายุ 60 ปีขึ้นไป และผู้มีโรคประจำตัวในกลุ่ม 7 โรคประจำตัว ภายใต้การวินิจฉัยและรักษาอาการป่วยจากโควิด - 19 ของแพทย์
นางพัชรีกล่าวว่า ถึงแม้ว่า กระทรวง พม. ไม่ได้มีภารกิจในการดูแลรักษาผู้ป่วยจากโควิด - 19โดยตรง แต่กระทรวง พม. ไม่ได้ทิ้งการดูแลกลุ่มเปราะบาง โดยเรามีระบบเข้ามาดูแลทั้งในเรื่องการกักตัว การตั้งครัวกลาง การมอบถุงยังชีพ การลงพื้นที่เยี่ยมบ้าน และโทรศัพท์ติดต่อสอบถามผู้สูงอายุ คนพิการ ที่ต้องอยู่บ้านเพียงลำพัง เนื่องจากคนในครอบครัวติดโควิด - 19 รวมทั้งการเปิดศูนย์พักพิงสำหรับคนพิการที่ติดโควิด - 19 โดยความร่วมมือกับโรงพยาบาลสิรินธร และในส่วนภูมิภาค กระทรวง พม. ได้สนับสนุนสถานที่ในการกักตัวสำหรับผู้ป่วยโควิด - 19เช่นกัน ปัจจุบัน กระทรวง พม. ได้เข้าไปช่วยเหลือผู้ป่วยโควิด - 19ที่ไม่ได้อยู่ในระบบแล้วกว่า 200,000 คน เพราะฉะนั้น วันนี้ การรับมอบยาจำเป็นพื้นฐานสำหรับรักษาโควิด - 19 จะทำให้เราสามารถช่วยเหลือกลุ่มเปราะบางที่ยังไม่ได้เข้ารับการรักษาที่โรงพยาบาลได้มากขึ้น เพราะอย่างน้อย จะมียารักษาอยู่ที่บ้านของผู้ป่วย ซึ่งกระทรวง พม. จะให้แพทย์เป็นผู้วินิจฉัยและประเมินอาการป่วย ก่อนที่จะให้ยาดังกล่าว ทั้งนี้ ขอขอบคุณ บริษัท เอพี (ไทยแลนด์) จำกัด (มหาชน) ที่ได้มาบริจาคยาจำเป็นพื้นฐานสำหรับรักษาโควิด - 19นับเป็นการช่วยเหลือกลุ่มเปราะบางที่เป็นกลุ่มเสี่ยงได้มากยิ่งขึ้น
วันศุกร์ที่ 11 มีนาคม 2565
โฆษกรัฐบาลเผย “นายกฯ” พอใจการแก้ไขปัญหาหนี้สินครูคืบหน้า ศธ. จัดตั้งสถานีแก้หนี้ครู 558 แห่งทั่วประเทศ ครู-บุคลากรทางการศึกษา ลงทะเบียนเข้าร่วมโครงการแก้หนี้รอบแรกกว่า 2.9 หมื่นราย
โฆษกรัฐบาลเผย “นายกฯ” พอใจการแก้ไขปัญหาหนี้สินครูคืบหน้า ศธ. จัดตั้งสถานีแก้หนี้ครู 558 แห่งทั่วประเทศ ครู-บุคลากรทางการศึกษา ลงทะเบียนเข้าร่วมโครงการแก้หนี้รอบแรกกว่า 2.9 หมื่นราย
วันที่ 11 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญและติดตามความคืบหน้าการแก้ไขปัญหาหนี้สินครูและบุคลากรทางการศึกษา ซึ่งนางสาวตรีนุช เทียนทอง รัฐมนตรีว่าการกระทรวงศึกษาธิการได้สนองนโยบายในการช่วยแก้ไขปัญหาหนี้สินครูมาอย่างต่อเนื่อง และสานต่อนโยบายของนายกรัฐมนตรีไปสู่การปฏิบัติ โดยได้ตั้งคณะกรรมการแก้ไขปัญหาหนี้สินครูและบุคลากรทางการศึกษาในระดับกระทรวงขึ้น เร่งแก้ไขปัญหาหนี้สินครูภายใต้แนวทางการลดภาระหนี้โดยรวมของครูให้น้อยลง ให้ครูมีรายได้ต่อเดือนเหลือไม่น้อยกว่า 30% ของเงินเดือน พร้อมกำหนดแนวทางขับเคลื่อนในเฟสแรกด้วยการลดดอกเบี้ย เปิดโครงการแก้ไขปัญหาหนี้สินครู ให้สหกรณ์ออมทรัพย์ครูซึ่งเป็นเจ้าหนี้ครูรายใหญ่เข้าร่วม ขณะนี้มีสหกรณ์ออมทรัพย์ครู 70 แห่ง จากทั้งหมด 108 แห่ง เข้าร่วมปรับอัตราดอกเบี้ยแล้ว ซึ่งจะปรับอัตราดอกเบี้ยเงินกู้ลงตั้งแต่ 0.05-1.0% และมีสหกรณ์ 11 แห่ง สามารถปรับลดดอกเบี้ยให้ลงเหลือต่ำกว่า 5% มีครูได้รับประโยชน์ทันทีกว่า 460,000 คน และ ศธ. จะเร่งขยายผลให้ครอบคลุมทั่วประเทศในเฟสถัดไป โดยล่าสุดได้จัดตั้งสถานีแก้หนี้ครูระดับเขตพื้นที่การศึกษาและหน่วยงานทางการศึกษา จำนวน 481 แห่ง ระดับจังหวัด 77 จังหวัด รวม 558 สถานีทั่วประเทศ
นายธนกรกล่าวอีกว่า ศธ. ได้เปิดโครงการ “สร้างโอกาสใหม่ให้ครูไทย” เมื่อ 14 ก.พ. ที่ผ่านมา เปิดให้ครูและบุคลากรทางศึกษาเข้ามาลงทะเบียนผ่านออนไลน์ที่เว็บไซต์ https://td.moe.go.th เพื่อแจ้งความประสงค์เข้าสู่ขั้นตอนกระบวนการเพื่อการแก้ไขปัญหาหนี้สิน ในรอบแรกเปิดลงทะเบียนระหว่าง 14 ก.พ. - 14 มี.ค. 65 ซึ่งขณะนี้ (10 มี.ค. 65) มีผู้ลงทะเบียนเข้าร่วมแล้วจำนวน 29,817 ราย ซึ่ง ศธ. จะส่งต่อให้เขตพื้นที่ฯ เร่งดำเนินการช่วยเหลือ ขณะเดียวกันจะเดินหน้าหาแนวทางแก้ไขที่หลากหลาย รวมถึงดำเนินการเกี่ยวกับกฎระเบียบต่าง ๆ เพื่อปลดล็อกข้อจำกัดและเพื่อแบ่งเบาการแก้ไขปัญหาหนี้สินครู ซึ่งจะช่วยทำให้ครูและบุคลากรทางการศึกษาที่เป็นหนี้ มีคุณภาพชีวิตที่ดีขึ้น อันจะส่งผลต่อคุณภาพทางการศึกษาให้ดีขึ้นตามไปด้วย
“นายกรัฐมนตรีความมุ่งมั่นให้ประชาชนมีคุณภาพชีวิตดี โดยประกาศให้ปี 2565 เป็น ‘ปีแห่งการแก้หนี้ภาคครัวเรือน’ โดยครูและบุคลากรทางการศึกษา เป็นประชาชนกลุ่มหนึ่งที่มีจำนวนกว่า 9 แสนคน มีหนี้สินรวมกว่า 1.4 ล้านล้านบาท ซึ่งนายกรัฐมนตรีมีความห่วงใยและติดตามการแก้ไขปัญหาหนี้ครูอย่างต่อเนื่อง ซึ่งมีความคืบหน้าการดำเนินการเป็นที่น่าพอใจ โดยการแก้ไขปัญหาหนี้ครูจะเป็นตัวอย่างสำคัญในการขยายไปสู่การแก้ปัญหาหนี้ให้กับข้าราชการส่วนอื่น ๆ รวมถึงการแก้ปัญหาความยากจนรายครัวเรือนทุกมิติ ทั้งนี้ ท่านนายกฯ ได้กำชับให้มีการดำเนินการแก้ไขปัญหาหนี้ครูอย่างเคร่งครัด โปร่งใส เป็นธรรม ตรวจสอบได้ พร้อมให้หน่วยงานที่เกี่ยวข้องดำเนินการเดินหน้าแก้ปัญหาหนี้ให้กับทุกกลุ่มให้เป็นรูปธรรมชัดเจน และยั่งยืน” โฆษกประจำสำนักนายกรัฐมนตรีกล่าว
วันพฤหัสบดีที่ 4 สิงหาคม 2565
อำเภอเมืองภูเก็ต สนองนโยบายรัฐบาล และกระทรวงมหาดไทย จัดชุดรักษาความปลอดภัยหมู่บ้าน ตรวจตราความสงบเรียบร้อย สร้างความปลอดภัยให้กับพี่น้องประชาชนและนักท่องเที่ยว สร้างความผาสุก
อำเภอเมืองภูเก็ต สนองนโยบายรัฐบาล และกระทรวงมหาดไทย จัดชุดรักษาความปลอดภัยหมู่บ้าน ตรวจตราความสงบเรียบร้อย สร้างความปลอดภัยให้กับพี่น้องประชาชนและนักท่องเที่ยว สร้างความผาสุกให้กับชุมชน
วันนี้ (4 ส.ค. 65) นายสุวิทย์ สุริยะวงค์ นายอำเภอเมืองภูเก็ต เปิดเผยว่า ภารกิจการบำบัดทุกข์ บำรุงสุข ของกระทรวงมหาดไทย โดยหนึ่งในภารกิจที่สำคัญคือ ภารกิจในการรักษาความปลอดภัยในพื้นที่ ซึ่งจะต้องอาศัยการทำงานร่วมกันระหว่างส่วนราชการกับภาคีเครือข่ายในพื้นที่
.
นายสุทธิพงษ์ จุลเจริญ ปลัดกระทรวงมหาดไทย กล่าวว่า การทำงานของกระทรวงมหาดไทย ได้นำหลักการ กลไก 3 5 7 มาใช้ พื้นที่ 3 ระดับ ได้แก่ ระดับชุมชน/หมู่บ้าน ระดับจังหวัด และระดับประเทศ 5 กลไก ได้แก่ การประสานงานภาคีเครือข่าย การบูรณาการแผนงานและยุทธศาสตร์ การติดตามหนุนเสริมและประเมินผล การจัดการความรู้ และการสื่อสารสังคม 7 ภาคีเครือข่าย ได้แก่ ภาครัฐ ภาควิชาการ ภาคศาสนา ภาคประชาชน ภาคเอกชน ภาคประชาสังคม และภาคสื่อสารมวลชน สำหรับภารกิจในการรักษาความปลอดภัยในพื้นที่ ที่อำเภอเมืองภูเก็ต จังหวัดภูเก็ต นายสุวิทย์ สุริยะวงค์ นายอำเภอเมืองภูเก็ต ได้มอบหมายให้ นายฐิติชัย เสียมเหล็ก ปลัดอำเภอประจำตำบลรัษฎา ร่วมกับนายชาญชัย ตัณฑวชิระพันธ์ กำนันตำบลรัษฎา นายวิชิต รอดแก้ว ผู้ใหญ่บ้าน พร้อมผู้ช่วยผู้ใหญ่บ้าน และชุดรักษาความปลอดภัยหมู่บ้าน (ชรบ.) จำนวน 4 นาย จัดตั้งด่านชุมชน ออกตรวจตราดูแลความสงบเรียบร้อย และเฝ้าระวังภัยต่าง ๆ ในพื้นที่ พร้อมตักเตือนบุคคลที่มีพฤติกรรมเสี่ยงที่อาจก่อให้เกิดภัย ทั้งร้านค้า ร้านสะดวกซื้อ ตลอดจนพื้นที่พักอาศัยในชุมชนหมู่บ้าน ในช่วงเวลากลางคืน เพื่อป้องกันเหตุร้าย และสร้างความอุ่นใจให้กับพี่น้องประชาชน
.
“จากกรณีดังกล่าว ภารกิจในการรักษาความปลอดภัยในพื้นที่ ไม่ได้เกิดขึ้นเฉพาะพื้นที่ อำเภอเมืองภูเก็ต เพียงพื้นที่เดียว แต่การทำงานของคนมหาดไทยในลักษณะต่างเกิดขึ้นทุกพื้นที่ทั่วประเทศ เรื่องราวดี ๆ ต่าง ๆ เหล่านี้ ล้วนแต่เป็นภารกิจบำบัดทุกข์ บำรุงสุขของกระทรวงมหาดไทย ที่ทำให้พี่น้องประชาชนทุกคนได้มีความอุ่นใจในเวลากลางคืน ไม่ต้องเป็นกังวลว่าจะมีเหตุด่วนเหตุร้ายเพราะมีภาคราชการที่คอยทำหน้าที่ใส่ใจทุกข์สุขของประชาชน” นายสุทธิพงษ์ฯ กล่าว
.
นายสุทธิพงษ์ จุลเจริญ ปลัดกระทรวงมหาดไทย ได้กล่าวเพิ่มเติมว่า อีกหนึ่งภาคประชาสังคมที่เป็นกำลังหลักของกระทรวงมหาดไทย คือ ชุดรักษาความปลอดภัยหมู่บ้าน หรือ ชรบ. ซึ่งหมายถึง ประชาชนในพื้นที่ที่ผ่านการฝึกอบรมตามหลักสูตร ชรบ. และได้รับการแต่งตั้งจากนายอำเภอให้มีหน้าที่ในการรักษาความปลอดภัยของหมู่บ้าน และมีหน้าที่ในการช่วยเหลือเจ้าพนักงานฝ่ายปกครอง ตามกฎหมายว่าด้วยลักษณะการปกครองท้องที่ อาทิ การอยู่เวรรักษาความสงบเรียบร้อยในหมู่บ้าน การตรวจตระเวนรักษาความสงบเรียบร้อย การสืบหาข่าว การเฝ้าระวังสถานการณ์สำคัญ รายงานการเกิดเหตุ หรือภัยต่าง ๆ การป้องกันและปราบปรามการกระทำความผิดทางอาญา การจับกุมผู้กระทำความผิด ตาม ประมวลกฎหมายวิธีพิจารณาคดีทางอาญา การป้องกันและบรรเทาสาธารภัย และหน้าที่อื่น ๆ ตามที่ได้รับการมอบหมายทั้งนี้ หากพี่น้องประชาชนพบเห็นสิ่งใดที่เป็นอันตราย หรือต้องการขอความช่วยเหลือในทุกเรื่อง สามารถโทรฯ สายด่วนศูนย์ดำรงธรรม 1567 ตลอด 24 ชั่วโมง เพื่อผู้ว่าราชการจังหวัด นายอำเภอ ข้าราชการ เจ้าหน้าที่ จิตอาสา และอาสาสมัคร เข้าให้ความช่วยเหลืออย่างทันท่วงที
วันพฤหัสบดีที่ 4 สิงหาคม 2565
ปลัด พม. ศึกษาสถานการณ์การใช้กัญชา - กัญชง ณ นครนิวยอร์ก เตรียมออกแนวทางให้ความรู้แก่เด็ก เยาวชนไทย ป้องกันผลกระทบทางสังคม
ปลัด พม. ศึกษาสถานการณ์การใช้กัญชา - กัญชง ณ นครนิวยอร์ก เตรียมออกแนวทางให้ความรู้แก่เด็ก เยาวชนไทย ป้องกันผลกระทบทางสังคม
วันที่ 8 ก.ค. 65นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เยี่ยมชมร้านค้าจำหน่ายผลิตภัณฑ์จากกัญชาในนครนิวยอร์ก ระหว่างการเข้าร่วมประชุมหารือระดับสูงทางการเมืองว่าด้วยการพัฒนาที่ยั่งยืน ประจำปี 2565 (High-level Political Forum on Sustainable Development: HLPF2022) ซึ่งจัดขึ้นระหว่างวันที่ 5 - 15 กรกฎาคม 2565 ณ สำนักงานใหญ่สหประชาชาติ นครนิวยอร์ก สหรัฐอเมริกา
นางพัชรี กล่าวว่า ตนได้รับแต่งตั้งจากประธานคณะกรรมการบูรณาการนโยบายพืชกัญชาและกัญชงให้เป็นประธานคณะอนุกรรมการด้านการให้ความรู้แก่เยาวชนและประชาชนเพื่อป้องกันผลกระทบทางสังคม อีกทั้งภารกิจในการดูแล ปกป้อง คุ้มครองเด็กและเยาวชนของกระทรวง พม. ตนจึงมีความสนใจศึกษาสถานการณ์การใช้กัญชาและกัญชงของประชาชน โดยเฉพาะกลุ่มเด็กและเยาวชนของสหรัฐอเมริกา ทั้งนี้ จากการเยี่ยมชมร้านค้าจำหน่ายผลิตภัณฑ์จากกัญชาในนครนิวยอร์ก พบว่ามีผลิตภัณฑ์รูปแบบต่าง ๆ ไม่ว่าจะเป็นลูกอม เยลลี่ แคปซูล รวมทั้งผลิตภัณฑ์รูปแบบเม็ดและผง ซึ่งอาจใช้กิน ดื่ม สูบ หรือวิธีการอื่นได้ โดยได้เปิดจำหน่ายอย่างเสรีให้แก่ประชาชนทั่วไปที่แสดงหลักฐานว่ามีอายุ 21 ปีขึ้นไป
นางพัชรีกล่าวต่อไปว่า นอกจากนี้ จากการพูดคุยกับผู้ขายทำให้ทราบว่า เด็กและเยาวชนที่อายุต่ำกว่า 21 ปี ยังสามารถเข้าถึงผลิตภัณฑ์จากกัญชาได้ไม่ยาก หากซื้อผ่านผู้ที่อายุผ่านเกณฑ์หรือมีความสนิทสนมกับผู้ขาย ซึ่งในประเด็นนี้ ทำให้ตนมีความห่วงกังวลต่อเด็กและเยาวชนไทยอยู่พอสมควร เนื่องจากผลิตภัณฑ์จากกัญชามีความหลากหลาย เด็กและเยาวชนจึงสามารถเข้าถึงได้ง่าย โดยผู้ปกครองอาจไม่ทราบ
นางพัชรีกล่าวเพิ่มเติมว่า อย่างไรก็ดี ตนจะได้รวบรวมประโยชน์และโทษ การเข้าถึง รูปแบบการใช้ รวมถึงผลกระทบทางสังคมที่อาจเกิดจากการใช้พืชกัญชาและกัญชง เพื่อหารือกับคณะอนุกรรมการฯ เพื่อจัดทำเป็นแนวทางการให้ความรู้แก่เด็ก เยาวชน และประชาชนทั่วไป ได้รู้เท่าทัน และสามารถใช้พืชกัญชาและกัญชงให้เกิดประโยชน์มากกว่าโทษ รวมถึงวางแนวทางในการดูแลเด็ก เยาวชน และครอบครัวที่อาจได้รับผลกระทบจากเรื่องดังกล่าวในอนาคตต่อไป
วันพฤหัสบดีที่ 11 พฤศจิกายน 2564
กรมศุลกากร : สรุปข่าวประจำเดือนตุลาคม 2564
กรมศุลกากร มีหน้าที่อำนวยความสะดวกทางการค้าและปราบปรามผู้กระทำความผิดเพื่อสนับสนุนด้านเศรษฐกิจและปกป้องสังคมคู่กันไป กรมศุลกากรจึงได้สรุปข่าวประจำเดือนตุลาคม 2564
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า กรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนำสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทำความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ำมัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจำหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนำสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สำนักงานสภาความมั่นคงแห่งชาติ สถานทูตต่าง ๆ องค์การตำรวจสากล (Interpol) สำนักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกัน
สำหรับการตรวจพบการกระทำความผิดตามกฎหมายศุลกากรประจำเดือนตุลาคม 2564 มีจำนวน 1,368 คดี คิดเป็นมูลค่ารวม 317.8 ล้านบาท มีผลงานที่น่าสนใจ ดังนี้
1. ผลการจับกุมยาเสพติด
เมื่อวันที่ 25 ตุลาคม 2564 กรมศุลกากรร่วมกับเจ้าหน้าที่ ป.ป.ส. เจ้าหน้าที่ตำรวจ บช.ปส. และ เจ้าหน้าที่ ศรภ. ได้จับกุมผู้โดยสารสัญชาติไทยที่จะเดินทางออกจากท่าอากาศยานสุวรรณภูมิ พบของกลางยาเสพติดให้โทษประเภท 1 (เมทแอมเฟตามีนหรือไอซ์) น้ำหนักรวมสิ่งห่อหุ้มประมาณ 4,560 กรัม มูลค่า 15.9 ล้านบาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนตุลาคม 2564 มีจำนวน 8 คดี มูลค่า 216.15 ล้านบาท
2. ผลการจับกุมบุหรี่
เมื่อวันที่ 16 ตุลาคม 2564 กรมศุลกากรโดยกองสืบสวนและปราบปราม และด่านศุลกากรท่าอากาศยานหาดใหญ่ ได้ส่งชุดสืบสวนปราบปรามเคลื่อนที่เร็ว ได้ใช้อำนาจตามหมายค้นของศาลจังหวัดสงขลาเข้าตรวจค้นอาคารพาณิชย์ และห้องเช่าในพื้นที่ ต.ควนรู อ.รัตภูมิ จ.สงขลา ผลการตรวจค้นพบบุหรี่มีเมืองกำเนิดจากต่างประเทศ และโดยไม่มีหลักฐานผ่านพิธีการศุลกากรมาแสดง จำนวน 1,588 ลัง 434,500 ซอง 8,621,200 มวน มูลค่า 39.1 ล้านบาท
ทั้งนี้สถิติการจับกุมบุหรี่และบุหรี่ไฟฟ้าในเดือนตุลาคม 2564 ได้แก่ 1. บุหรี่ จำนวน 84 คดี มูลค่า 42 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จำนวน 21 คดี มูลค่า 629,370 บาท
3. ผลการจับกุมน้ำมันเชื้อเพลิง(ดีเซล)
เมื่อวันที่ 17 ตุลาคม 2564 กรมศุลกากรโดยกองสืบสวนและปราบปราม ได้นำเรือศุลกากร ออกปฏิบัติการลาดตระเวนตามคำสั่งของผู้บังคับบัญชา ที่บริเวณท้ายเกาะสีชัง พบกับเรือบรรทุกน้ำมัน จึงได้เข้าทำการตรวจค้น ผลการตรวจค้นพบน้ำมันดีเซล บรรจุอยู่ภายในระวางถังเก็บน้ำมัน และมีเมืองกำเนิดต่างประเทศ แต่ไม่พบหลักฐานการเสียภาษี ปริมาณ 50,000 ลิตร มูลค่า 1.4 ล้านบาท
ทั้งนี้ สถิติการจับกุมน้ำมันเชื้อเพลิงในเดือนตุลาคม 2564 ได้แก่ 1. น้ำมันดีเซล จำนวน 25 ราย ปริมาณ 53,560 ลิตร มูลค่า 1,474,994 บาท 2. น้ำมันเบนซิน จำนวน 6 ราย ปริมาณ 570 ลิตร มูลค่า 14,698 บาท
วันพุธที่ 29 มิถุนายน 2565
ข่าวสารการลงพื้นที่ตรวจราชการ จังหวัดเชียงใหม่
วันที่ 29 มิถุนายน 2565
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
นายกฯ เยี่ยมชมโครงการดำเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่ ตัวอย่างความสำเร็จในการป้องกันและแก้ไขปัญหายาเสพติดในระดับพื้นที่
นายกฯ เยี่ยมชมผลการดำเนินงานพัฒนาทักษะการเขียนชุดคำสั่ง หรือโปรแกรมคอมพิวเตอร์ขั้นพื้นฐาน (Coding) ให้แก่เยาวชนตามนโยบายรัฐบาล ที่โรงเรียนวัดเวฬุวัน อ.สารภี จ.เชียงใหม่
นายกรัฐมนตรีเปิดงาน FTI EXPO 2022 : SHAPING FUTURE INDUSTRIES FOR STRONGER THAILAND กระตุ้นเศรษฐกิจ ยกระดับความก้าวหน้า สร้างความเข้มแข็งภาคอุตสาหกรรม
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลำพูน-แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
นายกรัฐมนตรี ลงพื้นที่ จ.เชียงใหม่ ตรวจติดตามการบริหารจัดการน้ำและความก้าวหน้าโครงการเพิ่มปริมาณน้ำในอ่างเก็บน้ำขื่อนแม่กวงอุดมธารา ย้ำบริหารจัดการน้ำให้เพียงพอสำหรับการอุปโภคบริโภคของประชาชนในพื้นที่
วันศุกร์ที่ 14 มกราคม 2565
กรมทางหลวงชนบทสนับสนุนเส้นทางสู่โครงการหลวง ส่งเสริมการท่องเที่ยวเชิงธรรมชาติ มุ่งพัฒนาคุณภาพชีวิตประชาชนในพื้นที่ ก่อสร้างถนนสายบ้านทุ่งยาว (ช่วงที่ 2) จังหวัดเชียงราย
กรมทางหลวงชนบท (ทช.) กระทรวงคมนาคม ดำเนินการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อำเภอเวียงป่าเป้า จังหวัดเชียงราย เชื่อมเส้นทางสู่ศูนย์พัฒนาโครงการหลวง คืบหน้ากว่า 57 % คาดว่าจะดำเนินการแล้วเสร็จปลายปี 2565
กรมทางหลวงชนบท (ทช.) กระทรวงคมนาคม ดำเนินการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อำเภอเวียงป่าเป้า จังหวัดเชียงราย เชื่อมเส้นทางสู่ศูนย์พัฒนาโครงการหลวง สนับสนุนการท่องเที่ยวเชิงธรรมชาติ มุ่งพัฒนาคุณภาพชีวิตของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานเส้นทางในโครงข่ายคมนาคม เพื่อพัฒนาประสิทธิภาพความสะดวกและปลอดภัยในการสัญจรของประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า อำเภอเวียงป่าเป้าเป็นเขตติดต่อระหว่างจังหวัดเชียงรายและจังหวัดเชียงใหม่ ซึ่งตลอดเส้นทางมีอุทยานแห่งชาติตั้งอยู่หลายแห่งและเป็นที่ตั้งของโครงการหลวง ซึ่งเป็นแหล่งท่องเที่ยวเชิงอนุรักษ์ แต่เนื่องจากพื้นที่ส่วนใหญ่มีสภาพภูมิประเทศเป็นภูเขาสูงชัน เส้นทางบางส่วนคับแคบและเป็นถนนดินลูกรัง ส่งผลให้การเดินทางเข้าไปท่องเที่ยวและการขนส่งผลผลิตทางการเกษตรเป็นไปด้วยความยากลำบากโดยเฉพาะในช่วงฤดูฝน ดังนั้น ทช. จึงได้สนับสนุนงบประมาณในการสำรวจออกแบบและก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อำเภอเวียงป่าเป้า จังหวัดเชียงราย โดยได้รับอนุญาตการขอใช้พื้นที่ในการปรับปรุงและก่อสร้างเส้นทางจากกรมอุทยานแห่งชาติสัตว์ป่าและพันธุ์พืช เพื่อสนับสนุนเส้นทางเข้าสู่พื้นที่ของศูนย์พัฒนาโครงการหลวงห้วยโป่ง ส่งเสริมการท่องเที่ยวเชิงธรรมชาติระหว่างเส้นทางตลอดโครงการ อาทิ อ่างเก็บน้ำดอยงู บ้านทุ่งยาว บ้านห้วยทราย บ้านป่าเมี่ยงม่อนวัด บ้านห้วยคุณพระ และบ้านขุนลาว อีกทั้งเป็นการแก้ไขปัญหาในการเดินทางและการขนส่งผลผลิตทางการเกษตรของประชาชนในพื้นที่ให้มีความสะดวกปลอดภัยในทุกฤดูกาล พร้อมทั้งสามารถรองรับการเจริญเติบโตของเมืองเข้าสู่พื้นที่ดังกล่าวได้ในอนาคต
โครงการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อำเภอเวียงป่าเป้า จังหวัดเชียงราย มีจุดเริ่มต้นโครงการบริเวณแยกถนนทางหลวงแผ่นดินหมายเลข 118 (เชียงใหม่ - เชียงราย) ช่วง กม. ที่ 76+100 แล้วเข้าไปในพื้นที่ของป่าสงวนแห่งชาติและอุทยานแห่งชาติขุนแจ จากนั้นจึงเชื่อมกับถนนทางหลวงแผ่นดินหมายเลข 118 (เชียงใหม่ - เชียงราย) อีกครั้งในบริเวณ กม.ที่ 54+100 รวมระยะทาง 16.875 กิโลเมตร ซึ่งเป็นการก่อสร้างถนนคอนกรีตเสริมเหล็กขนาด 2 ช่องจราจร ความกว้าง 4 - 5 เมตร พร้อมก่อสร้างสะพานคอนกรีตเสริมเหล็ก จำนวน 3 แห่ง ระบบระบายน้ำ ป้ายและเครื่องหมายจราจรสำหรับ อำนวยความปลอดภัย โดยใช้งบประมาณทั้งสิ้น 108.7 ล้านบาท (หนึ่งร้อยแปดล้านเจ็ดแสนบาท) ปัจจุบันอยู่ในระหว่างดำเนินการก่อสร้างในส่วนของผิวจราจรคอนกรีตเสริมเหล็ก งานสะพานคอนกรีตเสริมเหล็ก และระบบระบายน้ำ ได้แก่ ท่อลอดเหลี่ยม ท่อระบายน้ำใต้ถนน และรางระบายน้ำ ซึ่งคาดว่าจะดำเนินการแล้วเสร็จพร้อมเปิดให้ประชาชนสัญจรได้ในช่วงปลายปี 2565
วันพุธที่ 2 กุมภาพันธ์ 2565
นายกฯ เร่งติดตามการดำเนินงานด้านเศรษฐกิจ - การทูต - แรงงาน หลังฟื้นความสัมพันธ์ไทย - ซาอุฯ คาดเห็นผลใน 2 เดือน
.....
นายธนกร วังบุญคงชนะ โฆษกประจำสำนักนายกรัฐมนตรี เผย จากการเยือนราชอาณาจักรซาอุดีอาระเบียของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ส่งผลให้เกิดการหารือในหลายมิติ ครอบคลุมประเด็นเศรษฐกิจ การทูต แรงงาน ฯลฯ โดยนายกรัฐมนตรีสั่งการให้หน่วยงานเร่งดำเนินการหลังเจรจาหารือ พร้อมตั้งคณะกรรมการติดตามการทำงาน ล่าสุดจะมีการเยือนประเทศไทยของรัฐมนตรีด้านแรงงาน เพื่อลงนาม MOU ซึ่งเร็วกว่าที่กำหนดไว้ภายใน 2 เดือน
.
รัฐบาลเดินหน้าส่งเสริมด้านแรงงานภายใต้หลักการ “รัฐจัดหา เอกชนจัดส่ง” หนุนแรงงานไทยมีฝีมือในสาขาบริการ โรงแรม สุขภาพ อุตสาหกรรมก่อสร้างไปทำงานในซาอุดีอาระเบีย สำหรับด้านการทูต จะมีการแต่งตั้งเอกอัครราชทูต และส่งเสริมความร่วมมือในกรอบพหุภาคีต่าง ๆ เช่น องค์การ OIC อาเซียน GCC รวมถึงการเป็นเจ้าภาพ APEC ของไทย พร้อมสร้างโอกาสทางการค้าการลงทุน ชูอาหารฮาลาลของไทย ศูนย์กลางการแพทย์และการท่องเที่ยวเพื่อรองรับนักเดินทางจากการเปิดเที่ยวบินตรงซาอุฯ - ไทย ในเร็ว ๆ นี้
.
อ่านเพิ่มเติม คลิกhttps://www.thaigov.go.th/news/contents/details/51153
#ไทยคู่ฟ้า#ร่วมต้านโควิด19
-------------------